Katherine Langford (2018)
**Katherine Langford** (sündinud 29. aprillil 1996) on Austraalia näitleja ja endine ujuja. Ta on tuntud eeskätt Hannah Bakeri rolli järgi 2017. aasta Netflixi noorteseriaalis "13 Reasons Why", mis põhineb Jay Asheri samanimelisel romaanil.

Lapsepõlv ja noorus
-------------------

Katherine Langford sündis Austraalias Perthi linnas. 2005. aastal hakkas ta võtma hääletunde nii klassikalise muusika, džässi kui ka nüüdisaja muusika tarvis. Ta käis andekatele õpilastele suunatud Perth Moderni koolis Lääne-Austraalias Subiaco linnas, kus ta oli rahvusvahelise taseme ujuja. Keskkooli alguses huvitasid teda peale muusikateatri ka meditsiin ja poliitika. Kuid pärast 2012. aasta Lady Gaga kontserdil "Born This Way Ball" käimist inspireeris see teda klaverit õppima ja lahkuma ujumismeeskonnast. 2014. aastal lõpetas Langford muusikateatri diplomiga.

Pärast keskkooli lõpetamist hakkas Langford oma kodulinnas näitekunstitundides käima. 2014–2015 õppis ta muusikateatri erialal Tantsu- ja Teatrikunsti Akadeemias. Seal õppides mängis ta muusikalis "Godspell" Morganit. Tänu sellele rollile valiti ta viie õpilase sekka, kes said osaleda edasijõudnud näitlejate koolitusel Rahvusvahelises Teatrikunsti Instituudis (NIDA). 2015. aastal osales ta ka koolitustel Filminäitlemise Nicholsoni Akadeemias. Sel ajal kehastas ta Peroni armukese rolli 2015. aasta muusikalis "Evita" Koorliny Kunstikeskuses Perthi linnas. Sama aasta lõpus pakuti Langfordile kohta kunstide bakalaureuseõppes näitlemise erialal Lääne-Austraalia Etenduskunstide Akadeemias, kus ta pidi õppimist alustama 2016. aastal. Sinna ta siiski ei läinud, vaid asus tööle kutselise näitlejana.

Karjäär
-------

Esimest korda võis Langfordi näha 2015. aastal väikestes iseseisvates filmides "Misguided", "Imperfect Quadrant" ja "Daughters". Filmis "Daughters", mis esilinastus Cannes'i filmifestivalil 2016. aastal, kehastas Langford peategelast Scarletti. Pärast Etenduskunstide Akadeemiast saadud pakkumisest loobumist proovis Langford saada osa teleseriaalis "Will", mis keskendus William Shakespeare'i nooruspõlvele. Tema asemel sai rolli Olivia DeJonge.

Langford kandideeris "13 Reasons Why" rollile läbi Skype'i.

Ta on saanud kiita Ameerika keskkooliõpilase Hannah Bakeri mängimise eest seriaalis "13 Reasons Why". Langford valmistus rolliks, rääkides esindajaga kampaaniast "It's On Us", mille eesmärk on tõsta teadlikkust seksuaalkuritegude kohta, ning vesteldes psühhiaatriga, kes on spetsialiseerunud noorukitele. 2016. aastal sõlmis ta lepingu William Morris Endeavori agentuuriga.

2018. aastal mängis Langford peategelast Leahit filmis "Simon vs. The Homo Sapiens Agenda", mis põhineb Becky Albertalli samanimelisel romaanil.

Filmograafia
------------

### Filmid

| Aasta | Pealkiri | Roll | Märkused |
| --- | --- | --- | --- |
| 2016 | Daughters | Scarlett | Lühifilm |
| 2016 | Imperfect Quadrant | Ruby | Lühifilm |
| 2017 | The Misguided | Vesna |  |
| 2018 | Simon vs. The Homo Sapiens Agenda | Leah Burke | Ettevalmistamine tootmiseks |

### Televisioon

| Aasta | Pealkiri | Roll | Märkused |
| --- | --- | --- | --- |
| 2017 | 13 Reasons Why | Hannah Baker | Peaosa; 13 osa |

Viited
------

1. ↑  King, Brittany (31. märts 2017). "13 Reasons Why Star Katherine Langford Talks Teen Depression: 'It's Not a Beautiful Tragedy, It's Hell".
2. ↑  Bonnie Fuller. "Katherine Langford". *Hollywood Life*. Vaadatud 7. mail 2017.
3. 1 2 3 4  "Katherine Langford" (PDF). *RGM Artists Group*. Originaali (PDF) arhiivikoopia seisuga 12. aprill 2017. Vaadatud 7. mail 2017.
4. ↑  Russell Stone (16. aprill 2017). "who's that girl: meet katherine langford". *i-D Magazine*. Originaali arhiivikoopia seisuga 21. aprill 2017. Vaadatud 7. mail 2017.
5. 1 2 3 4 5  Pop Christmass (15. jaanuar 2017). "Katherine Langford - A young star seriously on the rise". *The Sunday Times*. Vaadatud 7. mail 2017.
6. 1 2 3  Samantha Highfill (3. aprill 2017). "13 Reasons Why: Get to know series star Katherine Langford". *Entertainment Weekly*. Vaadatud 7. mail 2017.
7. 1 2 3 4  "Katherine Langford - Scarlett". *Next Production Group*. Originaali arhiivikoopia seisuga 22. aprill 2017. Vaadatud 7. mail 2017.
8. ↑  "YA adaptation '13 Reasons Why' casts Dylan Minnette, Katherine Langford". *AFP*. 9. juuni 2016. Originaali arhiivikoopia seisuga 4. aprill 2017. Vaadatud 7. mail 2017.
9. ↑  Quinn Keaney (7. aprill 2017). "https://www.popsugar.co.uk/celebrity/13-Reasons-Why-Interview-Dylan-Minnette-Katherine-Langford-43403798". *PopSugar Celebrity UK*. Originaali arhiivikoopia seisuga 11. aprill 2017. Vaadatud 7. mail 2017. `{{netiviide}}`: välislink kohas ``|pealkiri=`` (juhend)
10. ↑  Daniel Montgomery (10. aprill 2017). "Emmy spotlight: Newcomer Katherine Langford ('13 Reasons Why') is a revelation as a suicidal teen". *Goldderby*. Vaadatud 7. mail 2017.
11. ↑  Samantha Highfill (4. aprill 2017). "13 Reasons Why star Katherine Langford opens up about 'tough' scenes". *Entertainment Weekly*. Vaadatud 7. mail 2017.
12. ↑  "WME Signs 'Thirteen Reasons Why' Star Katherine Langford (Exclusive)". *The Hollywood Reporter*. 14. detsember 2016. Vaadatud 7. mail 2017.
13. ↑  Dave McNary (9. märts 2017). "'Veep' Star Tony Hale Joins Jennifer Garner in 'Simon vs. the Homo Sapiens Agenda' (EXCLUSIVE)". *Variety*. Vaadatud 7. mail 2017.
14. ↑  Patrick Hipes (12. jaanuar 2017). "Katherine Langford Lands Female Lead In 'Simon Vs The Homo Sapiens Agenda'". *Deadline*. Vaadatud 7. mail 2017.